સુપ્રીમ કોર્ટમાં રામજન્મભૂમિ મંદિર વિશે સુનાવણી શરૂ થઈ એ સાથે જ આદ્યાત્મિક ગુરૂ તરીકે પંકાયેલા શ્રી શ્રી રવિશંકરને આ વિવાદનો કોર્ટ બહાર ઉકેલ લાવીને મોટા ભા બનવા માગે છે. આના માટે તેમણે ઓલ ઈન્ડિયા મુસ્લિમ પર્સનલ લો બોર્ડના છ સભ્યોને બેંગલોર નોંતર્યા ને તેમની સાથે ત્રણ કલાક લગી ફીફાં ખાંડ્યાં. આ સિવાય શિયા ને મુસ્લિમોના બીજા ફિરકાના મુસ્લિમોને પણ તેમણે નોંતરેલા. આ બધાએ ભેગા મળીને શું નક્કી કર્યું એ રામ જાણે પણ આ બેઠક પછી મૌલાના સૈયદ સલમાન હુસૈની નદવીએ એવો મમરો મૂક્યો છે કે ઈસ્લામમાં કોઈ પણ મસ્જિદને ઉઠાવીને બીજે ખસેડવાની તરફેણ કરાઈ છે. મૌલાના નદવીએ એમ પણ કહ્યું કે આ વિવાદમાં જે પણ ચુકાદો આવશે તે કોઈ એક પક્ષની તરફેણમાં આવશે તેથી બીજા પક્ષ નારાજ થશે ને સરવાળે હિંદુ-મુસ્લિમોમાં મનભેદ થશે. આ સ્થિતિ પેદા ના થાય એટલા માટે કોર્ટની બહાર આ વિવાદ ઉકેલાય તો સારું.